รัฐบาลไทย-ข่าวทำเนียบรัฐบาล-กระทรวงเกษตรฯ ย้ำหนัก จับมือฝ่ายความมั่นคงและด่านนำเข้า ประกาศเข้มงวดจับกุมลักลอบการนำเข้าสินค้าเกษตร
วันพุธที่ 18 มีนาคม 2563
กระทรวงเกษตรฯ ย้ําหนัก จับมือฝ่ายความมั่นคงและด่านนําเข้า ประกาศเข้มงวดจับกุมลักลอบการนําเข้าสินค้าเกษตร
กระทรวงเกษตรฯ ย้ําหนัก จับมือฝ่ายความมั่นคงและด่านนําเข้า ประกาศเข้มงวดจับกุมลักลอบการนําเข้าสินค้าเกษตร หลังหลายชนิดราคาดี ทั้งปาล์มน้ํามัน มะพร้าว และกาแฟ รวมถึงที่จะได้รับผลกระทบจากภัยแล้งและโควิด 19 (Covid-19)
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า รัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน ได้สั่งการเข้ม ติดตามสถานการณ์การผลิตสินค้าเกษตรที่สําคัญที่อาจได้รับผลกระทบจากภัยแล้งและโควิด 19 (Covid-19) พร้อมติดตามปัญหาการลักลอบนําเข้าสินค้าเกษตรที่สําคัญ ซึ่งได้สั่งการให้ นายระพีภัทร์ จันทรศรีวงศ์ เลขาธิการสํานักงานเศรษฐกิจการเกษตร (สศก.) ลงพื้นที่ติดตามสถานการณ์สินค้าเกษตรและการเฝ้าระวังการลักลอบการนําเข้าสินค้าเกษตรที่สําคัญของไทย
“ด้วยพบว่า ในขณะนี้มีสินค้าเกษตรสําคัญหลายชนิด อาทิ ข้าวโพดเลี้ยงสัตว์ มันสําปะหลัง กาแฟ ถั่วเหลือง และมะพร้าว มีปริมาณการผลิตไม่เพียงพอกับความต้องการใช้ในประเทศ ทั้งการบริโภคโดยตรงและใช้ในอุตสาหกรรมต่อเนื่อง รวมถึงราคาในประเทศบางสินค้าอยู่ในเกณฑ์ดี เมื่อเทียบกับราคาของต่างประเทศ ทําให้มีการลักลอบการนําเข้าเพื่อสวมสิทธิ์เป็นสินค้าเกษตรของไทยหรือการหลีกเลี่ยงทางภาษี เช่น ปาล์มน้ํามัน จึงได้ประสานขอความร่วมมือหน่วยงานความมั่นคง กอ.รมน. และหน่วยงานที่เกี่ยวข้องในการเข้มงวด ตรวจสอบ จับกุมการลักลอบการนําเข้า โดยเฉพาะตามแนวชายแดน” นายอลงกรณ์กล่าว
สําหรับสินค้าเกษตรที่สําคัญที่ต้องเฝ้าระวัง ได้แก่ ปาล์มน้ํามัน จากการลงพื้นที่พบว่า สถานการณ์ราคาน้ํามันปาล์มดิบ (CPO) ของไทย ช่วงเดือนมกราคม – กุมภาพันธ์ 2563 เฉลี่ยอยู่ที่กิโลกรัมละ 36.19 บาท ขณะที่ราคาน้ํามันปาล์มดิบตลาดมาเลเซียเฉลี่ยกิโลกรัมละ 21.05 บาท ต่ํากว่าไทยกิโลกรัมละ 10 - 15 บาท ส่งผลให้หลายฝ่ายเกิดความกังวลใจในเรื่องการลักลอบนําเข้าน้ํามันปาล์ม ซึ่งคณะรัฐมนตรีได้มอบหมายให้กระทรวงการคลัง โดยกรมศุลกากร ร่วมกับหน่วยงานที่เกี่ยวข้อง อาทิ กระทรวงกลาโหม กระทรวงเกษตรและสหกรณ์ กระทรวงพลังงาน กระทรวงพาณิชย์ กระทรวงมหาดไทย สํานักงานตํารวจแห่งชาติ ดําเนินการปราบปรามการลักลอบนําเข้าน้ํามันปาล์มและผลิตภัณฑ์น้ํามันปาล์มทั้งระบบอย่างเข้มงวดและต่อเนื่อง รวมทั้งเร่งให้กรมการค้าภายใน ดําเนินการติดตั้งเครื่องวัดปริมาณน้ํามันปาล์มดิบที่ถังเก็บให้แล้วเสร็จโดยเร็ว โดยอนุมัติงบประมาณ จํานวน 372.516 ล้านบาท
นอกจากนี้ กนป. ได้กําหนดด่านการนําเข้า โดยให้มีการนําเข้าเฉพาะด่าน 3 ด่านเท่านั้น ได้แก่ 1) ด่านศุลกากรมาบตาพุด 2) สํานักงานศุลกากรกรุงเทพ และ 3) สํานักงานศุลกากรท่าเรือแหลมฉบัง และในส่วนของด่านนําผ่านสินค้าน้ํามันปาล์ม กําหนดด่านต้นทาง เพียงด่านเดียว คือ สํานักงานศุลกากรท่าเรือกรุงเทพ ซึ่ง สศก. ในฐานะฝ่ายเลขานุการฯ กนป. จะติดตามผลการดําเนินงานตามมติ ครม. อย่างใกล้ชิด
สินค้าเกษตรอีกชนิดได้แก่ มะพร้าว โดยจากการลงพื้นที่พบปะกับกลุ่มพี่น้องเกษตรกรชาวสวนมะพร้าวอ.บางสะพาน และทับสะแก จ.ประจวบคีรีขันธ์ เพื่อสร้างการรับรู้และการมีส่วนร่วมในการจัดทําข้อมูลปริมาณการผลิตและต้นทุนการผลิตมะพร้าวในพื้นที่จังหวัดประจวบคีรีขันธ์ พบว่า ในพื้นที่ยังมีการลักลอบนําเข้ามะพร้าวผล ซึ่ง สศก. ได้มีการประสานกรมศุลกากร เพื่อตรวจสอบประเด็นการนําเข้ามะพร้าวผิดกฎหมาย นอกจากนี้ การนําเข้าน้ํากะทิ    ส่งผลกระทบต่อการบริหารจัดการมะพร้าวในประเทศ โดยเฉพาะด้านราคา ทําให้เกษตรกรผู้ปลูกมะพร้าวได้รับ    ความเดือดร้อน
ดังนั้น ควรมีการเข้มงวดในเรื่องของมาตรการการนําเข้ามะพร้าวและน้ํากะทิ อาทิ กําหนดช่วงเวลาและปริมาณการนําเข้ามะพร้าวผลที่เหมาะสมภายใต้กรอบการค้า AFTA และ WTO การตรวจสอบและควบคุมการนําเข้ากะทิการกํากับดูแลการเคลื่อนย้ายมะพร้าวผลนําเข้าน้ําหนักตั้งแต่ 4 ตันขึ้นไป ซึ่งได้ประสานกรมการค้าภายในเพื่อทบทวนมาตรการควบคุมการเคลื่อนย้ายฯ แล้ว และการทําลายมะพร้าวลักลอบ โดยกรมวิชาการเกษตรจะดําเนินการทําลายตาม พ.ร.บ. กักพืช
กาแฟ เป็นอีกสินค้าหนึ่งที่ยังลักลอบนําเข้ามาจากประเทศเพื่อนบ้าน ได้มีการนําเข้ามาผ่านมาช่องทางด้านตะวันออกของประเทศไทย สาเหตุหนึ่งมาจากเกษตรกรบางรายนําเข้ากาแฟมาสวมสิทธิ์เป็นกาแฟไทยแล้วจําหน่ายให้กับผู้ประกอบการโดยตรง ซึ่งจะได้ราคาสูงกว่าจําหน่ายให้กับสหกรณ์ ดังนั้น ภาครัฐควรคุมเข้มเกี่ยวกับการนําเข้า       ในทุกรูปแบบ และกําหนดช่วงนําเข้ากาแฟหลังเดือนพฤษภาคมของทุกปี เนื่องจากเป็นช่วงที่เหมาะสม และผลผลิตกาแฟของเกษตรกรในประเทศเริ่มจําหน่ายหมดแล้ว
ทั้งนี้ สศก. ได้ประสานกรมวิชาการเกษตร ในฐานะเป็นหน่วยงานที่กํากับดูแลสินค้ากาแฟ ให้แจ้งกรมศุลกากรถึงปัญหาการลักลอบนําเข้าเมล็ดกาแฟ รวมถึงแจ้งข้อมูลช่วงเวลาที่ผลผลิตกาแฟออกสู่ตลาด และช่วงเวลาที่ห้ามนําเข้า ให้กรมศุลกากรรับทราบเพื่อจะได้ดําเนินการในส่วนที่เกี่ยวข้องต่อไป
ลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871